Radio Alise Plus ēterā ziņas “Pasaulē, Latvijā, Latgalē”, studijā Juris Saukāns.
========================================== 
Šodien Lielbirtānijā Pusmiljons strādājošo piedalās streikā, tā ir pēdējos 12 gados lielākā protesta akcija, cenšoties panākt algu paaugstināšanu, vismaz Lielbritānijas Arodbiedrību kongress, kas apvieno valsts lielākās arodbiedrības, norāda, ka šis ir vērienīgākais streiks valstī kopš 2011.gada. Streika dēļ valstī nestrādā tūkstošiem skolu un ievērojami traucēta sabiedriskā transporta darbība, jo streikā piedalās vilcienu vadītāji, kā arī robežsardzes darbinieki Lielbritānijas lidostās un ostās. Visā valstī paredzētas arī plašas demonstrācijas, lai protestētu pret valdības ieceri ar likumu aizliegt sabiedriskajā sektorā strādājošo streikus. Lielbritānijā aizvien plašumā vēršas dažādu nozaru darbinieku streiki, jo inflācijas straujais pieaugums samazina iedzīvotāju nopelnītās naudas vērtību.
========================================== 
Turcija neatbalstīs Zviedrijas uzņemšanu NATO, kamēr tā pieļauj protestus ar islāma svēto rakstu dedzināšanu, šodien paziņoja Turcijas prezidents Redžeps Tajips Erdogans. Zviedrijas valdības amatpersonas norobežojušās no protesta akcijas, ko janvārī pie Turcijas vēstniecības Stokholmā sarīkoja labējie ekstrēmisti un kuras laikā tika sadedzināts Korāna eksemplārs, tomēr norādījušas, ka šādu akciju rīkošanu aizsargā vārda brīvība.
============================================
Saeimas Sociālo un darba lietu komisija ir skeptiska par sabiedrības iniciatīvu, kas rosina grozīt Darba likuma 131.pantu un paredz četru dienu jeb 32 stundu darba nedēļu, bet aicina vērtēt elastīgu darba laiku, izriet no šodienas komisijas sēdē paustā. Komisija nodeva iniciatīvu izskatīšanai Trīspusējās sadarbības padomei, lai turpinātu vērtēt elastīgu darba laiku. Iniciatīvas autora Denisa Meļehova ieskatā, palielinot brīvo laiku, darbinieku apmierinātības un radošuma līmenis pieaugs, nesamazinot darba efektivitāti. Viņaprāt, būs vairāk brīvā laika arī mācībām un personīgajai pilnveidei, kam arī būs pozitīvs ekonomiskais efekts. Līdzīga iniciatīva jau 2020.gadā tika iesniegta Saeimā, bet to noraidīja. Šoreiz parlaments to ir nodevis vērtēšanai komisijās.
=============================================== Plūdos cietušie Jēkabpils novada iedzīvotāji, kuru pamata dzīvesvieta deklarēta novadā, var vērsties sociālajā dienestā ar iesniegumu pēc pabalsta krīzes situācijā. Jēkabpils novada domes saistošie noteikumi paredz iesniegumu iesniegt triju mēnešu laikā no krīzes situācijas rašanās dienas. Pabalstu katastrofu gadījumos piešķir līdz divu valstī noteikto minimālo mēneša darba algu apmēram, ņemot vērā radītos zaudējumus. Tos izvērtējot dzīvesvietā, tiks ņemti vērā zaudējumi, kas nav saistīti ar mājokļa remontu, jo šim mērķim plānoti jauni saistošie noteikumi. Lēmums par pabalsta piešķiršanu tiks pieņemts tikai pēc dzīvesvietas apsekošanas. Ņemot vērā pašlaik noteikto minimālo algu, novada iedzīvotāji var pretendēt uz pabalstiem līdz 1240 eiro apmērā.
===============================================
Pilsonības un migrācijas lietu pārvalde informē, ka sodīs tikai tās personas, kurām nebūs neviena personu apliecinoša dokumenta - ne pases, ne eID kartes. Grozījumi Personu apliecinošu dokumentu likumā paredz, ka personas apliecība jeb eID karte no 1.maija būs obligāts personu apliecinošs dokuments Latvijas pilsonim un nepilsonim, kurš sasniedzis 15 gadu vecumu. Administratīvais sods tiks piemērots tikai gadījumos, ja cilvēkam nebūs neviena personu apliecinoša dokumenta - ne pases, ne eID kartes. Administratīvais naudas sods par dzīvošanu bez derīga dokumenta var būt līdz 35 eiro.
===============================================
Rēzeknē Šodien atklāts Dienas aprūpes un rehabilitācijas centra "Spārīte" peldbaseins. Baseina telpā bērni ar funkcionāliem traucējumiem varēs saņemt fizioterapijas pakalpojumus. Kā pastāstīja Sociālo pakalpojumu nodaļas vadītāja Inese Nipere, nodarbības jaunajā baseinā pirmām kārtām iparedzētas bērniem ar invaliditāti līdz 18 gadiem, 
=============================================== Augšdaugavas novadā no šodienas līdz 12.februārim notiks zemessardzes mācības. Kalupes pagasta AS "Latvijas valsts meži" apsaimniekotajās teritorijās notiks Zemessardzes 36.kaujas atbalsta bataljona karavīru iepriekš plānota militārā apmācība, izmantojot militāros transportlīdzekļus.
===============================================
Augšdaugavas novadā  saskaņā ar noteikumiem par Augšdaugavas novada pašvaldības finansējuma piešķiršanu biedrību, nodibinājumu un reliģisko organizāciju atbalstam var pieteikties pašvaldības finansējumam. līdz šā gada 1.aprīlim. ===============================================
Tas bija ziņu apskats “Pasaulē, Latvijā, Latgalē”. Pēc publikāciju materiāliem to sagatavoja radio Alise Plus informācijas un ziņu dienests ar "Sabiedrības Integrācijas Fonda" atbalstu, radio Alise Plus studijā bija Juris Saukāns.